<classify> ARODIA PETER DODOMA Na PATRICIA KIMELEMETA-DAR NAIBU Waziri wa Mambo ya Ndani ya Nchi, Hamad Masauni amesema Serikaliimeanza uchunguzi wa tukio la kutowekwa kwa kada wa Chadema, Yona Nyagali MdudeNyagali. Vilevile ameelekeza polisi kumtafuta Mbunge wa Iringa Mjini, PeterMsigwa Chadema alisaidie jeshi hilokuhusiana na tukio hilo. Masauni alisema hayo bungeni jana wakati akitoa taarifa za awali baadaya Msigwa kutoa hoja ya dharura kwa mujibu wa Kifungu cha 47 cha Kanuni za Bunge. Msigwa aliomba kutoa hoja ya dharura bungeni jana kwa kuliomba Bungekusimamisha shughuli zake na kujadili kile alichokiita kukithiri kwa vitendovya mauaji, utekaji na kupotea kwa watu huku Serikali ikiwa haitoi majibu. Hivi karibuni katika nchi yetu kumekuwa na matukio ya mauaji, utekajina watu kupotea, ninapozungumza leo jana juzi kuna kijana mmoja anaitwa MdudeNyagali kule Mbozi ametekwa akiwa nyumbani kwake mbele ya macho ya watu. Alipojaribu kupiga kelele wale watu walionyesha silaha wakamkamatawakamuweka kwenye buti ya gari na kuondoka naye. Tumekwenda kwenye vituo vya polisi wamesema siyo wao lakini wamekataakufungua jalada. Mheshimiwa mwenyekiti haya matukio ambayo ukiangalia huku nyuma watuwengi ambao tuliwajadili hata kwenye hotuba ya Mambo ya Ndani tulitaka serikaliiji-commit yamekuwa yakiendelea... Sasa trend hii imekuwa ikiendelea na wajibu wa polisi na serikali nikulinda raia na mali zao, ningeomba mheshimiwa mwenyekiti suala hili tulichukuekwa uzito wake kwa sababu watu wanapotea na serikali haitoi majibu, ningeombakutoa hoja ili jambo hili liweze kujadiliwa, alisema Msigwa. Kutokana na hoja ya Msigwa, Mwenyekiti wa Bunge, Andrew Chenge alitoamwongozo wake akisema: Suala lolote linalohusu uhai wa binadamu na waMtanzania ni suala zito sana, hata hivyo haimaanishi kwamba mtu anapotowekwa...hata mimi nina taarifa jimboni kwangu kuna kijana aliondoka nyumbani kwaketangu juzi hajaonekana hadi leo jana, sasa haiwezekani mtu ameamua kwenda kwashughuli zake halafu hakurejea, tuwe tuna... Lakini katika hili ambalo umesema Msigwa na wananchi wameonana jitihada zikafanyika lakini bado maelezo yake hayajanyooka vizuri. Haitakuwa vizuri sisi wabunge kuanzisha mjadala ambao maudhui yakehatuyafahamu sana, .. ni vema serikali ikatoa maelezo, kama wanaweza sasa hiviau waji-comit baadaye watoe maelezo Watanzania wajue kuhusiana na hali hiyo. Baada ya maelezo hayo ya Chenge, Mnadhimu wa Shughuli za Serikalibungeni ambaye pia ni Waziri wa Nchi, Ofisi ya Waziri Mkuu, Sera, Bunge, kazi,Vijana, Ajira na wenye Ulemavu, Jenista Mhagama aliomba mwenyekiti kuruhusuSerikali kutoa taarifa ya awali. Ninaomba uridhie angalau kwa hatua ya awali wakati mwingineyanapotokea matukio kama hayo na serikali ikakaa kimya sidhani kamatunajitendea haki sisi serikali na wananchi kwa ujumla. Hivyo kwa hatua hii ya mwanzo uturuhusu mheshimiwa Waziri wa Mambo yaNdani ya Nchi aweze kusema kitu kama anacho cha kusema kwa hatua ya awali,alisema. Akitoa taarifa ya serikali, Masauni alisema taarifa iliyotolewa naMsigwa bungeni haina usahihi kwa sababu jeshi la polisi tayari limeshafungua jalada nakuanza kuchunguza suala hilo. Lakini kutokana na hoja hii mahsusi ambayo Mheshimiwa Msigwaameizungumza, kwanza nataka nimsahihishe, si vizuri kumuita mbunge mwenzio nimuongo. Lakini nimsahihishe na usahihi wa taarifa ambazo amezungumza amesemakwamba huyo mtu ametekwa na vile vile polisi wamekataa kufungua jalada kituambacho si sahihi. Usahihi wa taarifa ni kama ifuatavyo: Ni kweli mtu huyu hakuonekana, hivyo ukisemaametekwa maana yake wewe unajua, sasa kwa sababu Mheshimiwa Msigwaamelithibitishia bunge kwamba mtu ametekwa bila shaka yeye ana taarifa, kwahiyo nilielekeze Jeshi la Polisi wamtafute Mheshimiwa Msigwa aisaidie polisi. Masauni alisema mpaka sasaJeshi la Polisi limeshafungua jalada na serikali inalichukulia kwa uzito sualahilo na tayari imeshaanza uchunguzi. Mpaka hivi sasa tunavyozungumza jeshi la polisilimeshafungua jalada, si kweli kama Mheshimiwa Msigwa alivyosema na uchunguziumeshaanza na kuonyesha serikali imelichukulia suala hili uzito na tumeongeza nguvu kutoka makao makuu kwa ajili ya kufanya uchunguzi wajambo hili. Kama ambavyo tunachukua uzito kwa matukio yoyote ya uhalifu yanayotokeanchini tutaendela kulichukulia kwa uzitokama serikali na pale ambako tutabaini kwamba tukio hili limetokea kwa njia yauhalifu basi hatua zitachukuliwa, alisema. Masauni pia ametaka wananchi kuacha vyombo vya dola kufanya kazi yakena kuwaonya ambao wamekuwa wakitumia mitandao vibaya kwa kuichafua serikalihuku akisisitiza watu hao watachukuliwa hatua. Wakati huohuo, Chadema kimedai kusikitishwa na polisi kushindwakuzungumzia suala hilo tangu kupotea kwa mwanachama wao mwishoni mwa wikiiliyopita. Akizungumza na waandishi wa habari Dar esSalaam jana, Mkurugenzi wa Itifaki, Mawasiliano na Mambo ya Nje, John Mrema, alisemaMdude alichukuliwa na watu wasiojulikana Mei 4, ofisini kwake Mkoani Songwe,wakati akiwa anaendelea na majukumu yake. Alisema baada ya kutokea tukiohilo, viongozi wa chama hicho Mkoa wa Songwe walikwenda kituo cha polisi kutoataarifa lakini mpaka sasa hakuna taarifa zozote zilizotolewa. Alisema tukio hilo siyo la kwanza kutokea chini kwa sababu kumekua na matukio mbalimbali ya kupotea wananchi wakiwamo wanachama wao, lakini majibuyanayotolewa na polisi hayaridhishi, jambo ambalo limesababisha kujitokezashaka. Alisema kutokana na hali hiyo, chama hicho kitafanya kikao maalumu baada ya viongozi wao kumaliza ziara za mikoanina kutoa tamko la pamoja na hatua zitakazochukuliwa. Kwa sasa viongozi wapo mikoani kwenye shughuli mbalimbali za chama,wakimaliza, watarudi na kuitisha kikao ambacho kitatoa uamuzi kuhusiana tukiohilo pamoja na matukio mengine ya kupotea kwa wananchi yanayojitokezanchini,hali ambayo inahatarisha amani,alisema Mrema.  <topic>: kitaifa 